 لمغاربه غادين يتبهدلو ديال بصح و قريبا جدا هادشي لي غيوقع للمغاربه غيصدمهم ديال بصح و غادي يبدل الوجه ديال المغرب، يعني غير تسناو الصدمه ، وباش تفهمو شنو غيوقع، تبعو مزيان  المغرب غارق في الديون، خداهم من صندوق النقد الدولي، حاليا واصله الديون ديالو تقريبا  مليار درهم وهاد البنك ماكيتفاكش، باش يسلفك الفلوس خاصو يضمن أنك أترجع ليه فلوسو وبأسرع وقت و سطرو مزيان علی و بأسرع وقت، وباش يضمن هادشي تيدخل معاك في العظام و تفرض عليك شنو خاصو يدار فاقتصادك باش ترد ليه فلوسو دغيا، قالو للمغرب عندك هاد الحوايج خاصك ديرهم، أولا، رفع الدعم عن المواد والسلع الاوليه مثلا الثمن ديال البوطه الكبيره بلا دعم هو  درهم نتا كتشريها ب درهم، و لي بقا كتخلصو الدوله، يعني الدوله مدام معندهاش الفلوس، خاصها تخلي الشعب يشري السلعه بفلوسو، بلا متعاونو الدوله، ولي معندوش ميشريش يقضي بالفاخر، بكل بساطه هاكذا تيفكر البنك الدولي، المشكله أن بنكيران من بعد ما طبق هاد الاقتراح ديال البنك الدولي، الديون ديال المغرب مازال كتزاد، يعني بحالي تقول الخزينه ديال المملكه المغربيه فيها تقبه، للاشاره فقط الفلوس لي كتعاون بيهم الدوله المغاربه باش يقدرو يشريو السلع الأساسيه كتسميها صندوق المقاصه وحاليا بدات كتلغيه بشويه بشويه ولغاتو علی ليصانص و المازوط وقريبا البوطه و الزيت و السكار و أتاي والتعليم و الصحه، معليناش، الخطوه التانيه هي تحرير الدرهم، صندوق النقد الدولي، قال للمغرب، شوف أشريف، بغيت فلوسي، وهاد الاجراءات لي درتي ماغتسلككش، ماعليك غير بتحر العلمه ديالك باش تقدر ترجع ليا فلوسي، هنا غنديرو سطوب، لحقاش هذا هو الموضوع المهم ديالنا، البنك فاش قال للمغرب هاد الهضره قالها علی واحد الأساس، و هو أن المغرب زعما حاس بالأزمه، وخاصو يطور راسو و يبني راسو باش يخرج منها، وبالتالي خاصو للضروره يحر العمله ديالو باش يقدر يزيد لقدام، والا بالطريقه لي غادي بيها غيحتاج وقت طويل باش يرد ليا فلوسي كيفاش ؟ بمعنی أن المغرب الا كانت العمله ديالو القيمه ديالها طالعه، و مطلوبه، غادي يسهال عليه يخلص الديون ديالو مثلا الا المغرب ولا تيصنع الصوارخ، و العالم كلو محتاج الصوارخ ديال المغرب، يعني كلشي غادي يبغي يشري العمله ديال المغرب باش يخلص بيها، و بالتالي العمله ديال المغرب غتولي مطلوبه في السوق و زايده في الثمن، و فاش المغرب غيبيع العمله ديالو بالدولار ولا بالأورو غيربح فلوس كثيره، و يقدر يخلص بيها الديون، بكل بساطه هذا هو التفكير ديال البنك الدولي من موضوع تحرير الدرهم، ولكن المغرب العمله ديالو ماشي محره، علاش؟ لحقاش، المسؤولين ديال الاقتصاد في المغرب، عارفين العمله ديال المغرب ماكاين لي مديها فيها من غير ولاد بلادها، و بالتالي رابطينها بقيمه الأورو و الدولار في السوق في حدود ناحي  دراهم باش ماياكلوش الضق الخلاصه، حنا كاملين عارفين المغرب ما تيصنعش الصوارخ، و ما عندوش لا الرغبه ولا العزيمه ولا حتی الاراده باش يخلي المغرب يصنع أيتها حاجه تخلي العمله ديالنا مطلوبه في العالم باش العالم يشري من عدنا داكشي لي تنصنعو، و بالتالي فان قرار تعويم الدرهم هو عمليه انتحار للاقتصاد المغربي، لي عاجلا أو اجلا غيكشط كاع المغاربه بسبب الغلاء باش يرد للبنك فلوسو، لي هو أصلا خداهم ومدار بيهم والو نهبوهم الشفاره و محاسبو حتی واحد فيهم واخا كلهم معروفين بالاسم و كل واحد شحال شفر، المغاربه غادي يغلی عندهم كلشي من أبسط الحوايج ونتا طالع لحقاش القيمه ديال الدرهم غتنزل، وبلاصت ما كنتي كتشري ستيلو ب ريال غتولي تشري ب دراهم، المشكله الكبری أن الدوله غتغمق علی المغاربه من بعد ما تنزل قيمه الدرهم، بمعنی أن القيمه ديال السلع غتزاد  ولكن الصالير ديال المغاربه غادين يزيدو فيه  الشعب غادي يفرح و ماغاديش يظاهر كيف  يونيو ، ولكن فاش غادوز شهرين لا  شهور غادي يحس بالقالب ديال بصح و المغرب لي كتعرفوه دابا غيولي مجرد أيام غتوليو تعاودو عليها و السبب أن الشفاره لي خداو القروض من البنك و شفروها و مخدموش بيها البلاد متحاسبوش بكل بساطه هوما يشفرو و الشعب يخلص، و لاللفتنه 
 